Asiakirjat Tanskan kuningaskunnan, Irlannin, Norjan kuningaskunnan sekä Ison-Britannian ja Pohjois-Irlannin yhdistyneen kuningaskunnan liittymisestä Euroopan yhteisöihin - Pöytäkirja N:o 1 Euroopan investointipankin perussäännöstä



Virallinen lehti nro L 073 , 27/03/1972 s. 0160



Asiakirjat Tanskan kuningaskunnan, Irlannin, Norjan kuningaskunnan sekä Ison-Britannian ja Pohjois-Irlannin yhdistyneen kuningaskunnan liittymisestä Euroopan yhteisöihin - Pöytäkirja N:o 1 Euroopan investointipankin perussäännöstä ENSIMMÄINEN OSA Euroopan investointipankin perussäännön mukautukset 1 artikla (1) (1) Teksti sellaisena kuin se on muutettuna mukautuspäätöksen 35 artiklalla. Korvataan pankin perussäännöstä tehdyn pöytäkirjan 3 artikla seuraavasti: "3 artikla Sopimuksen 129 artiklan mukaisesti pankin jäseniä ovat: - Belgian kuningaskunta, - Tanskan kuningaskunta, - Saksan liittotasavalta, - Ranskan tasavalta, - Irlanti, - Italian tasavalta, - Luxemburgin suurherttuakunta, - Alankomaiden kuningaskunta, - Ison-Britannian ja Pohjois-Irlannin yhdistynyt kuningaskunta." 2 artikla (2) (2) Teksti sellaisena kuin se on muutettuna mukautuspäätöksen 35 artiklalla. Korvataan pankin perussäännöstä tehdyn pöytäkirjan 4 artiklan 1 kohdan ensimmäinen alakohta seuraavasti: "1. Pankin pääoma on kaksi miljardia kaksikymmentäviisi miljoonaa LYä, jonka jäsenvaltiot merkitsevät seuraavasti: Saksa // 450 miljoonaa, Ranska // 450 miljoonaa, Yhdistynyt kuningaskunta // 450 miljoonaa, Italia // 360 miljoonaa, Belgia // 118,5 miljoonaa, Alankomaat // 118,5 miljoonaa, Tanska // 60 miljoonaa, Irlanti // 15 miljoonaa, Luxemburg // 3 miljoonaa." 3 artikla Korvataan pankin perussäännöstä tehdyn pöytäkirjan 5 artikla seuraavasti: "5 artikla "1. Jäsenvaltiot maksavat merkittyä pääomaa määrällä, joka on 20 prosenttia 4 artiklan 1 kohdassa määritetyistä summista. 2. Jos merkittyä pääomaa korotetaan, hallintoneuvosto vahvistaa maksettavan osuuden ja maksujärjestelyt yksimielisellä päätöksellään. 3. Valtuusto voi vaatia merkityn pääoman jäljellä olevan määrän maksamista, jos se on välttämätöntä, jotta pankki voisi täyttää velvoitteensa lainanantajiaan kohtaan. Kukin jäsenvaltio suorittaa maksunsa suhteessa osuuteensa merkitystä pääomasta ja sellaisina valuuttoina, joita pankki tarvitsee voidakseen täyttää nämä velvoitteet." 4 artikla Korvataan pankin perussäännöstä tehdyn pöytäkirjan 9 artiklan 3 kohdan a ja c alakohta seuraavasti: "a) päättää merkityn pääoman korottamisesta 4 artiklan 3 kohdan ja 5 artiklan 2 kohdan mukaisesti; c) käyttää 11 ja 13 artiklan mukaisia toimivaltuuksiaan nimittää ja erottaa hallintoneuvoston ja hallituksen jäsenet sekä 13 artiklan 1 kohdan toisen alakohdan mukaisia toimivaltuuksiaan;". 5 artikla Korvataan pankin perussäännöstä tehdyn pöytäkirjan 10 artikla seuraavasti: "10 artikla Jollei tässä perussäännössä toisin määrätä, valtuusto tekee päätökset jäsentensä äänten enemmistöllä. Enemmistön on edustettava vähintään 40 prosenttia merkitystä pääomasta. Valtuuston äänestyksiin sovelletaan tämän sopimuksen 148 artiklan määräyksiä." 6 artikla (3) (3) Teksti sellaisena kuin se on muutettuna mukautuspäätöksen 37 artiklalla. Korvataan pankin perussäännöstä tehdyn pöytäkirjan 11 artiklan 2 kohdan ensimmäinen, toinen, kolmas, neljäs ja viides alakohta seuraavasti: "2. Hallintoneuvostossa on kahdeksantoista jäsentä ja kymmenen varajäsentä. Valtuusto nimittää hallintoneuvoston jäsenet viideksi vuodeksi kerrallaan seuraavasti: kolme Saksan liittotasavallan nimeämää jäsentä, kolme Ranskan tasavallan nimeämää jäsentä, kolme Italian tasavallan nimeämää jäsentä, kolme Ison-Britannian ja Pohjois-Irlannin yhdistyneen kuningaskunnan nimeämää jäsentä, yhden Belgian kuningaskunnan nimeämän jäsenen, yhden Tanskan kuningaskunnan nimeämän jäsenen, yhden Irlannin nimeämän jäsenen, yhden Luxemburgin suurherttuakunnan nimeämän jäsenen, yhden Alankomaiden kuningaskunnan nimeämän jäsenen, yhden komission nimeämän jäsenen. Valtuusto nimittää varajäsenet viideksi vuodeksi kerrallaan seuraavasti: kaksi Saksan liittotasavallan nimeämää varajäsentä, kaksi Ranskan tasavallan nimeämää varajäsentä, kaksi Italian tasavallan nimeämää varajäsentä, kaksi Ison-Britannian ja Pohjois-Irlannin yhdistyneen kuningaskunnan nimeämää varajäsentä, yhden Benelux-maiden yhteisellä sopimuksella nimeämän varajäsenen, yhden komission nimeämän varajäsenen. Jäsenet ja varajäsenet voidaan nimittää uudeksi toimikaudeksi. Varajäsenet saavat osallistua hallintoneuvoston kokouksiin. Jonkin valtion tai usean valtion yhteisellä sopimuksellaan taikka komission nimeämät varajäsenet voivat toimia jonkin valtion, usean valtion yhteisellä sopimuksellaan taikka komission nimeämien jäsenten sijaisina. Varajäsenillä on äänioikeus vain silloin kun he toimivat yhden tai useamman jäsenen sijaisina tai kun he ovat 12 artiklan 1 kohdan mukaisesti saaneet tätä varten valtuudet." 7 artikla Korvataan pankin perussäännöstä tehdyn pöytäkirjan 12 artiklan 1 kohta seuraavasti: "1. Kullakin hallintoneuvoston jäsenellä on yksi ääni. Hän voi kaikissa tilanteissa siirtää äänensä jollekulle toiselle pankin työjärjestyksessä määrättävien yksityiskohtaisten sääntöjen mukaisesti." 8 artikla (4) (4) Teksti sellaisena kuin se on muutettuna mukautuspäätöksen 38 artiklalla. Korvataan pankin perussäännöstä tehdyn pöytäkirjan 12 artiklan 2 kohdan toinen lause seuraavasti: "Määräenemmistön edellytyksenä on yhteensä kaksitoista ehdotuksen puolesta annettua ääntä." 9 artikla Korvataan pankin perussäännöstä tehdyn pöytäkirjan 13 artiklan 1 kohta seuraavasti: "1. Hallituksessa on puheenjohtaja ja neljä varapuheenjohtajaa, jotka valtuusto nimittää kuudeksi vuodeksi hallintoneuvoston ehdotuksesta. Heidät voidaan nimittää uudeksi toimikaudeksi. Hallintoneuvosto voi yksimielisesti muuttaa hallituksen jäsenmäärää." TOINEN OSA Muut määräykset 10 artikla 1. Uudet jäsenvaltiot suorittavat viimeistään kahden kuukauden kuluessa liittymisajankohdasta pankin perussäännön 5 artiklan 1 kohdassa määrätyt maksut, sellaisena kuin kyseinen kohta on muutettuna tämän pöytäkirjan 3 artiklalla. Jäsenvaltioiden on suoritettava nämä maksut kunkin omana kansallisena valuuttana. Viidennes summasta on maksettava käteisenä ja jäljelle jäävä osuus neljänä eränä 9, 16, 23 ja 30 kuukauden kuluttua liittymisestä voittoa tuottamattomina valtion obligaatioina. Nämä valtion obligaatiot voidaan pankin ja sen uuden jäsenvaltion välisellä sopimuksella, jota asia koskee, lunastaa osittain tai kokonaan ennen niiden erääntymistä. Käteisenä suoritettujen maksujen ja valtion obligaatioiden tuoton on oltava vaihdettavissa vapaasti. 2. Pankin perusäännön 7 artiklan määräyksiä sovelletaan kaikkiin uusien jäsenvaltioiden kansallisina valuuttoinaan tämän artiklan mukaisesti suorittamiin maksueriin. Vielä lunastamattomien valtion obligaatioiden mukautukset on tehtävä eräpäivään tai niiden aikaisempaan lunastuspäivään mennessä. 11 artikla 1. Uudet jäsenvaltiot maksavat sääntömääräiseen vararahastoon ja rahastoja vastaaviin, liittymistä edeltävän vuoden joulukuun 31 päivän mukaisiin varauksiin, sellaisina kuin ne esiintyvät pankin hyväksytyssä taseessa, summat, jotka vastaavat seuraavia osuuksia kyseisistä rahastoista: Yhdistynyt kuningaskunta 30 % Tanska 4 % Irlanti 1 % (5). (5) 1 kohta sellaisena kuin se on muutettuna mukautuspäätöksen 39 artiklalla. 2. Tässä artiklassa tarkoitettujen maksujen määrä lasketaan laskentayksikköinä sen jälkeen, kun pankin liittymistä edeltävästä vuodesta laadittu tase on hyväksytty. 3. Summat maksetaan viitenä samansuuruisena eränä viimeistään 2, 9, 16, 23 ja 30 kuukautta liittymisen jälkeen. Erät maksetaan kunkin uuden jäsenvaltion vapaasti vaihdettavana kansallisena valuuttana. 12 artikla 1. Valtuusto lisää hallintoneuvoston jäsenmäärää liittymisajankohdasta nimittämällä: kolme Ison-Britannian ja Pohjois-Irlannin yhdistyneen kuningaskunnan nimeämää jäsentä; yhden Tanskan kuningaskunnan nimeämän jäsenen, yhden Irlannin nimeämän jäsenen, yhden Luxemburgin suurherttuakunnan nimeämän jäsenen, kaksi Ison-Britannian ja Pohjois-Irlannin yhdistyneen kuningaskunnan nimeämää varajäsentä. (6) (6) 1 kohta sellaisena kuin se on muutettuna mukautuspäätöksen 40 artiklalla. 2. Näin nimitettyjen jäsenten ja varajäsenten toimikausi päättyy kun hallintoneuvoston vuosikokous, jossa tarkastetaan varainhoitovuoden 1977 vuosikertomus, päättyy. 3. Kun hallintoneuvoston vuosikokous, jossa tarkastetaan varainhoitovuoden 1972 vuosikertomus, päättyy, hallintoneuvosto nimittää viideksi vuodeksi: kolme Saksan liittotasavallan nimeämää jäsentä, kolme Ranskan tasavallan nimeämää jäsentä, kolme Italian tasavallan nimeämää jäsentä, yhden Belgian kuningaskunnan nimeämän jäsenen, yhden Alankomaiden kuningaskunnan nimeämän jäsenen, yhden komission nimeämän jäsenen, kaksi Saksan liittotasavallan nimeämää varajäsentä, kaksi Ranskan tasavallan nimeämää varajäsentä, kaksi Italian tasavallan nimeämää varajäsentä, yhden Benelux-maiden yhteisellä sopimuksellaan nimeämän varajäsenen, yhden komission nimeämän varajäsenen. 13 artikla Hallituksen jäsenmäärää lisätään liittymisestä nimittämällä varapuheenjohtaja. Hänen toimikautensa päättyy samaan aikaan kun liittymisajankohtana hallituksessa olevien jäsenten toimikausi.